钦定古今图书集成/方舆汇编/职方典/第1519卷 > 《通志》
## 钦定古今图书集成/方舆汇编/职方典/第1519卷 > 《通志》

上路

由永昌过蒲缥，经屋床山，箐险路狭，马不得并行。过山至潞江，江外有高黎贡山，路亦颇险。山巅彝人立栅为砦，在三代为徼外地。过腾冲卫西南行，至南甸、千崖、陇川三宣抚司。陇川有诸葛亮寄箭山，陇川之外一望数千里，绝无山谿。《陇川》十日至猛密，又十二日至缅甸，又十日至。

洞吾又十日，至摆古莽氏居之，即古喇宣慰司“摆古” ，彝语也。

下路

由景东历者乐甸，行一日至镇沅府。又行二日始达车里宣慰司之界。行二日至车里之普耳山，其山产茶。又有一山耸秀，名“光山” ，车里部长居之，蜀汉诸葛亮营垒在焉。又行二日至一大川，原广可千里，其中养象，其山亦为诸葛亮寄箭处，又有《诸葛亮碑》，苔泐不辨字矣。又行四日始至车里宣慰司，在九隆山之下，临大江，一名“九隆江” ，即黑水之末流也。由车里西南行八日，至八百媳妇宣慰司。又西南行一月，至老挝宣慰司。又西行十五六日，至西洋海崖，乃摆古莽氏之地也。

《图书编》：